[{"text_idx": "#000000", "text": "Canllaw Myfyrwyr Campws y De"}, {"text_idx": "#000003", "text": "Mae Neuadd Gordon yn neuadd breswyl fach gydag arlwyo rhannol. Mae ganddi dri llawr a 27 ystafell ar y llawr gwaelod, cyntaf ac ail (rhai gydag ensuite). Yn fwy, mae 11 ystafell ar y trydydd llawr sy\u2019n rhannu tair ystafell ymolchi. Mae gan bob llawr fflat gyda dwy gegin (un gegin fawr ac un llai o faint), oni bai am y llawr uchaf sydd ag un gegin. Dyma neuadd breswyl sy\u2019n wych os hoffech gwrdd a\u0302 llawer o bobl newydd gan fod un fflat yn gallu cartrefi hyd at 27 myfyriwr! Mae\u2019r gegin fawr yn lle cymdeithasol iawn ble gall myfyrwyr cwrdd i siarad, bwyta, chwarae gemau neu wylio ffilm gyda\u2019i gilydd. Oherwydd mae nifer fawr o bobl mewn un ystafell mae\u2019n hawdd iawn cwrdd a\u0302 phobl o loriau eraill ac i gael ffrindiau\u2019n byw mewn fflatiau gwahanol."}, {"text_idx": "#000004", "text": "Mae cymuned braf iawn fel arfer yn ffurfio yn Neuadd Gordon ac os ydych yn barod i siarad ag eraill, mae\u2019n hawdd iawn feindio ffrindiau! Bydd eich cynorthwywyr Bywyd Preswyl yn cyflwyno eu hunain i chi ac maent ar gael i ateb unrhyw gwestiynau sydd gennych. Mae\u2019r dderbynfa ond yn daith 5 munud I ffwrdd, gallech ofyn cwestiynau, adrodd problemau neu gasglu eich post o\u2019r derbynfa (oni bai eich bod chi wedi archebu rhywbeth trwy Amazon\ufeff, ble bydd angen trefnu trawsgludiad i'ch adeilad)."}, {"text_idx": "#000005", "text": "Mae\u2019r cyfleusterau golchi dillad ar agor 24/7 ac maent yn defnyddio system Circuit laundry. Bydd angen i chi brynu cerdyn (cost o \u00a31.50 y gallech brynu o\u2019r dderbynfa gan ddefnyddio arian parod yn unig) neu ddefnyddio\u2019r ap (Circuit). Nid yw\u2019r cyfleusterau\u2019n gweithio trwy ddefnyddio arian parod felly bydd angen i chi lwytho arian i'ch cyfrif er mwyn eu defnyddio. Gan fod y cyfleusterau\u2019n cael eu defnyddio\u2019n gyson mae\u2019n syniad da gwirio argaeledd peiriannau trwy ap Cardiff Students. Os ydych yn profi trafferth (e.e. peiriannau sydd ddim yn gweithio neu os oes dwr yn dod o\u2019r peiriant), galwch Circuit. Bydd angen rhif ffo\u0302n a cho\u0302d y cyfleusterau sydd i'w ffeindio ar wal yr adeilad. Bydd Circuit yn gallu cynnig dychwelyd yr arian rydych wedi gwario. Mae un sesiwn golchi\u2019n costi \u00a33 ac mae un sesiwn sychu\u2019n costio \u00a31.50."}, {"text_idx": "#000006", "text": "\ufeff\ufeffLlys a Neuadd Senghennydd: Mae ystafell golchi am Lys a Neuadd Senghennydd wedi ei lleoli yn y breswylfa ac felly mae hi ond yn cymryd 2-3 munud i'w cyrraedd. Mae drws yr ystafell yn agor trwy ddefnyddio cerdyn eich ystafell. \ufeffNeuadd Gordon: Mae ystafell ymolchi Neuadd Gordon wedi\u2019i lleoli drws nesaf i'r adeilad ac mae ganddi ddau beiriant golchi a dau beiriant sychu. Gallech roi larwm ar eich ffon er mwyn i chi gofio casglu eich golchi unwaith i'r peiriant orffen. Yr unig bethau sydd angen i chi gofio ydy glanedydd, eich cerdyn golchi i dalu (neu lawr lwythwch yr ap ar eich ffon) a\u2019ch dillad! Pentref Myfyrwyr: Mae\u2019r ystafelloedd golchi i'w ffeindio yn Llys Senghennydd (wedi ei disgrifio uchod) ac yn Neuadd Hodge. Os ydych am wneud eich golchi yn neuadd Hodge byddech yn derbyn allwedd pan rydych yn cyrraedd. \ufeff"}, {"text_idx": "#000007", "text": "Os nad ydych yn y Pentref Myfyrwyr bydd eich post yn cael ei anfon i'r dderbynfa. Byddech yn derbyn blwch post pan rydych yn cyrraedd, mae un blwch post am bob fflat. Mae\u2019r dderbynfa ond yn derbyn post o\u2019r Post Brenhinol felly bydd angen i chi drefnu manylion trawsgludant os ydych yn defnyddio cwmni\u0308au eraill. E.e. mae cloer Amazon ger Undeb y Myfyrwyr ac yng nghanol y dref, ymysg mannau eraill. Pan rydych yn casglu post o\u2019r dderbynfa bydd angen i chi ddangos eich cerdyn myfyriwr a\u2019ch cerdyn llety er mwyn cadarnhau eich enw a\u2019ch cyfeiriad. Gallech ofyn i'r dderbynfa am nodyn gyda\u2019ch cyfeiriad cyflawn wedi nodi arni. Er mwyn anfon post, bydd angen i chi gymryd eich llythyr i un o\u2019r blychau post coch o amgylch yn y ddinas (os oes stamp gennych), neu gallech gymryd eich post i'r swyddfa bost ar lawr gwaelod Undeb y Myfyrwyr."}, {"text_idx": "#000008", "text": "Llys a Neuadd Senghennydd: Tesco Express ar Heol Salisbury ydy\u2019r siop agosaf. Mae yna Co-Op ar lawr gwaelod Undeb y Myfyrwyr. Mae\u2019r ddwy siop ar agor yn hwyr y nos ond maent yn eithaf bach. Mae Lidl ar Heol Maendy sy\u2019n cymryd llai na 10 munud i gyrraedd ac mae nifer o siopau fwy yng nghanol y ddinas (Tesco yng nghanolfan Capitol, Sainbury\u2019s, Poundland). Mae'r rhain yn cymryd tua 10 munud i gyrraedd hefyd. Neuadd Gordon: Mae Tesco Express ar Heol Salisbury\u2019n ddelfrydol ar gyfer taith siopa gyflym (ond tua 5 munud i ffwrdd). Er mwyn cael mwy o ddewis mae Tesco Metro a Sainsbury\u2019s ar Heol y Frenhines sydd tua 10 munud i ffwrdd. Mae Lidl ar Heol Maendy yn fwy fforddiadwy ond mae hi\u2019n bellach i ffwrdd ac mae\u2019n cymryd tua 15 ei chyrraedd. Mae nifer fawr o siopau eraill ar Heol y Frenhines: Wilko am gynnyrch i'r cartref, Boots am nwyddau iechyd ac hylendid a Primark ar gyfer dillad. Mae City Road ond yn daith o 5 munud ac mae\u2019n cynnig nifer o siopau a bwytai rhyngwladol. Pentref Myfyrwyr: Mae\u2019r Tesco Express ar Heol Salisbury, Lidl ar Heol Maendy a\u2019r Co-Op yn yr Undeb yn agos iawn I'r pentref myfyrwyr (tua 5 munud I ffwrdd) ac mae Heol Salisbury hefyd yn cynnig ystod eang o siopau a bwytai."}, {"text_idx": "#000009", "text": "Gallech ddefnyddio OVO Bike am 30 munud y diwrnod am ddim os ydych yn defnyddio eich e-bost prifysgol wrth gofnodi; sicrhewch eich bod yn cloi\u2019r beic yn gywir ar o\u0302l i chi orffen ei defnyddio. Mae gorsaf OVO Bike o flaen Neuadd Senghennydd."}, {"text_idx": "#000010", "text": "Os ydych yn dymuno defnyddio beic personol, mae sied beiciau yn Llys Senghennydd sydd ar gael i breswylwyr Campws y De. Gallech ei ddefnyddio am ddim, ond mae nifer cyfyngedig o allweddi ar gael ac maent yn cael eu dosbarthu ar sail y cyntaf i'r felin. Gallech gasglu eich allwedd o\u2019r dderbynfa. Yn fwy, mae gan Neuadd Gordon sied beiciau y gallech ddefnyddio am ddim. Mae\u2019r allwedd ar gyfer y sied beiciau yn Neuadd Gordon yr un allwedd rydych yn defnyddio ar gyfer y prif ddrws neu gegin ac rydych yn derbyn yr allwedd yma pan rydych yn cyrraedd."}, {"text_idx": "#000012", "text": "Hefyd, mae yna orsaf tre\u0302n (Cathays) drws nesaf i'r Undeb."}, {"text_idx": "#000015", "text": "Nodyn: Os ydych yn archebu llyfr, gallech nodi unrhyw lyfrgell ar gampws i gasglu\u2019r llyfr ohoni. O ganlyn, gallech gasglu llyfrau o\u2019r llyfrgell agosaf."}, {"text_idx": "#000016", "text": "Rydym yn cynnal holl ddigwyddiadau Res Life yn yr Ystafell Gyffredin Iau ar lawr gwaelod Adeilad Trevithick Dydd Llun i ddydd Iau 6-9pm ac ar benwythnosau 12-9pm. Mae hwn hefyd yn lle gwych i astudio, cwrdd a\u0302 ffrindiau neu gael eich cinio os ydych chi'n cael eich arlwyo'n rhannol! Fel arall, mae'r SU o fewn taith gerdded 5 min ac mae ganddi ddigon o lefydd ar gyfer cymdeithasu neu astudio. Mae ar agor 24/7, ond mae'r llawr gwaelod a mynedfa Ffordd Senghennydd ar gau bob dydd am 11 PM."}, {"text_idx": "#000017", "text": "Mae\u2019r ffreutur agosaf yn Adeilad Trevithick, ar The Parade. Os ydych mewn preswylfa arlwyo rannol gallech gasglu eich pryd o fwyd rhwng 5-8yh o ddydd Llun-Gwener. Os nad ydych yn bwy mewn preswylfa gydag arlwyo rhannol, gallech brynu eich bwyd yn llw. Mae\u2019r ffreutur yn cynnig o leiaf un pryd o fwyd fegan ac ar gyfer llysieuwyr; ond rydym yn argymell eich bod yn rhoi gwybod i'r brifysgol os oes gennych gyfyngiadau bwyd o unrhyw fath. Cymrwch eich cerdyn llety gyda chi wrth gasglu eich bwyd, neu efallai bydd angen i chi dalu. Gallech gymryd y bwyd o\u2019r ffreutur mewn bocs bioddiraddadwy\ufeff os nad ydych yn dymuno bwyta yn y neuadd fwyta. Mae\u2019r ffreutur hefyd yn cynnig eich bod yn dod a\u0302 bocs bwyd y gallech ailddefnyddio yn lle prynu bocs sydd angen taflu ar o\u0302l un defnydd. 5:30-6yh ydy\u2019r cyfnod prysuraf."}, {"text_idx": "#000018", "text": "Llys a Neuadd Senghennydd: byddech yn derbyn bagiau ailgylchu y gellir eu hail-ddefnyddio ar gyfer deunydd sych (gwyrdd) a gwydr (glas) yn eich cegin, yn ogystal a\u0302 bin gwastraff cyffredinol. Gallech gael gwared a\u0302\u2019ch gwastraff ym mannau penodol e.e. tu hwnt i gefn Neuadd Senghennydd, neu ddrws nesaf i'r sied beiciau yn Llys Senghennydd. \ufeff"}, {"text_idx": "#000019", "text": "Neuadd Gordon: Mae tri bin gwahanol yn y gegin: bag gwyrdd ar gyfer deunydd ailgylchu, bag du ar gyfer gwastraff cyffredinol a bag glas ar gyfer gwydr. Rydym yn argymell creu amserlen er mwyn sicrhau eich bod yn cofio gwaredu eich gwastraff a glanhau eich cegin."}, {"text_idx": "#000020", "text": "Cyfleusterau Eraill Campws y De"}, {"text_idx": "#000021", "text": "Mae banc dillad tu fas i Dy L yn Llys Senghennydd ble gallech roddi unrhyw nwyddau nad ydych angen. Mae\u2019n bosib bydd pwyntiau casglu yn yr ystafell golchi dillad o bryd i'w gilydd. Cadwch lygad am bosteri gyda mwy o fanylion am ba eitemau sy\u2019n addas eu rhoi neu beidio."}, {"text_idx": "#000023", "text": "Mae ma\u0302n gyfnewid llyfrau wrth y dderbynfa \u2013 gallech ddod ag unrhyw lyfrau nad ydych eisiau eu cadw er mwyn eu cyfnewid am lyfrau mae myfyrwyr eraill wedi cynnig, am ddim."}]